ดิแอนะคี

ดิแอนะคี (อังกฤษ: The Anarchy) เป็นสงครามกลางเมืองในราชอาณาจักรอังกฤษและดัชชีนอร์ม็องดีระหว่างปี 1135 ถึง 1153 ซึ่งทำให้เกิดการล่มสลายของกฎหมายและความสงบเรียบร้อยอย่างกว้างขวาง ความขัดแย้งดังกล่าวเป็นวิกฤตการณ์การสืบราชบัลลังก์อันมีชนวนเหตุจากการสิ้นพระชนม์โดยอุบัติเหตุของวิลเลียม อเดลิน (William Adelin) พระราชโอรสชอบด้วยกฎหมายพระองค์เดียวของพระเจ้าเฮนรีที่ 1 แห่งอังกฤษ ในเหตุเรืออัปปางในปี 1120 พระเจ้าเฮนรีทรงพยายามตั้งพระราชธิดา จักรพรรดินีมาทิลดา เป็นผู้สืบราชสมบัติ แต่ไม่สำเร็จ และเมื่อพระองค์เสด็จสวรรคตในปี 1135 พระภาคิไนย (nephew) ของพระองค์ สตีเฟนแห่งบลัว (Stephen of Blois) ยึดราชบัลลังก์ด้วยความช่วยเหลือของพระเชษฐาของสตีเฟน เฮนรีแห่งบลัว บิชอปแห่งวินเชสเตอร์ ช่วงต้นของรัชกาลพระเจ้าสตีเฟน มีการสู้รบอย่างดุเดือดกับบารอนชาวอังกฤษ ผู้นำชาวเวลส์ที่ก่อกบฏ และผู้รุกรานชาวสกอต หลังการกบฏใหญ่ในภาคตะวันตกเฉียงใต้ของอังกฤษ จักรพรรดินีมาทิลดาทรงบุกครองในปี 1139 ด้วยความช่วยเหลือของพระเชษฐาต่างมารดา รอเบิร์ตแห่งกลอสเตอร์https://memorywizards.com/british/anarchy/https://www.historytoday.com/archive/anarchy-reign-stephen

แม้ว่าการสู้รบจะดำเนินไปอย่างต่อเนื่องเป็นเวลากว่า 18 ปี แต่ไม่มีฝ่ายใดสามารถคว้าชัยชนะอย่างเด็ดขาดได้ จนกระทั่งมีการลงนามในสนธิสัญญาวอลลิงฟอร์ดในปี 1153 ซึ่งกำหนดให้เฮนรี บุตรของจักรพรรดินีมาทิลดา เป็นรัชทายาทของพระเจ้าสตีเฟน และนำไปสู่การสิ้นสุดของยุคดิแอนะคีhttps://www.britannica.com/event/The-Anarchy

 อ้างอิง 

หมวดหมู่:สงครามยุคกลาง
หมวดหมู่:สงครามในคริสต์ศตวรรษที่ 12